GiliGold/VAD_KnessetCorpus huggingface dataset:
ולדימיר בליאק:
לא אין לי שאלות אבל יש לי דאגה, קודם כל הנושא הוא מלווה אותנו כבר לא מעט שנים, זה קצת מזכיר לי את הערכות המדינה או חוסר הערכות המדינה לרעידת אדמה, מדברים על זה ויודעים שזה יקרה
מיקי לוי:
איך אמר לי ראש הממשלה, כשדרשתי להקים משרד, הצעתי להקים משרד לאותם שרים שהם שרים ללא תיק שמסתובבים בשטח, אז נתנו להם להיות השר למעמד האישה, עד היום הסתפקנו בוועדה והיא עשתה עבודה מצוינת ומעמד האישה נושא מאוד חשוב בעיניי, בשיא הרצינות
מיקי לוי:
     ראש הממשלה אמר נקים וועדת שרים, אני אמרתי שלא יקרה כלום, ולא קרה כלום, כשישה חודשים לא קורה כלום בנושא רעידות אדמה, חמישה מיליארד שקלים שהממשלה הקודמת נתנה, עפו, נעלמו, נשארו כ-100 מיליון שקלים, יש כ-10 ערים בצפון מדינת ישראל, בתוכן כ-1680 בניינים בסכנת התמוטטות מידית ברעידת אדמה, ובין 8-9 בתי חולים, לאן יפנו את הפצועים? ויש גם בתי ספר שאני לא זוכר במספרים, ולא עושים כלום
ולדימיר בליאק:
אגב הבעיה במוסדות הציבור עוד יותר חמורה כי יישמו שם רק כ-10%- - -
מיקי לוי:
דרשתי להקים משרד והתשובה הייתה מה צריך משרד ללא וועדת חקירה
ולדימיר בליאק:
אז למה מזכיר לי את חוסר ההיערכות של המדינה לרעידת אדמה, כי כולם יודעים שזה יקרה בעתיד ואין באמת פתרון, ההבדל בין רעידות אדמה לביטוח לאומי, שבביטוח הלאומי אנחנו יודעים מתי זה יקרה להבדיל מרעידות אדמה, ולכן אני מבקש ממך ואני לא צריך לבקש כי אתה מחויב לגמרי לנושא, אסור לעזוב את הנושא הזה, אנחנו חייבים להגיע לפתרון כי בסוף הפתרון הוא מתמטי הוא לא מאוד מסובך, אבל צריך לבנות אותו בהתאם למגבלות של תקציב המדינה, בסוף זה פתרון שהוא דיי פשוט ומישהו צריך לעשות את זה
ולדימיר בליאק:
     אסור לנו לעזוב את הנושא הזה כי בסוף זה יתהפך על כולנו, לא משנה ימין או שמאל ולא משנה מי היה בקואליציה באותו הזמן
מיקי לוי:
אני רק יכול להגיד לך שאני לא עוזב כמעט אף אחד מהדיונים פה, לכ-90% מהדיונים יש דיוני המשך, פעם היה נהוג לקיים דיון, לעשות עליו V ושלום, לא, חינכו אותנו במקום אחר, אני עושה דיוני המשך, זה הדיון השני ויהיה גם שלישי, תכף תשמע ממני למי אני אוציא צו הבאה
מיקי לוי:
     בבקשה חבר הכנסת חילי טרופר
חילי טרופר:
אני רציתי רק לשאול אם יש מחלוקת על הנתונים המדויקים או על המספרים, מתי, בדיוק ואיך, הרי ברור שזה יגיע, השאלה אם יש איזו תוכנית והיערכות
מיקי לוי:
אני הפכתי להיות מומחה בעניין גם כסגן שר האוצר, אני אענה במקומך
מיקי לוי:
     אין תשובה, יש תשלום מידי שנה, מדינת ישראל משלימה את החוסרים מידי שנה לקופת הביטוח הלאומי, מדינת ישראל חייבת לקופת הביטוח הלאומי - - -
ולדימיר בליאק:
אמרת כ-70 מיליארד שקלים בשנה לא?
דניאל בלנגה:
שאנחנו משלמים
אלעד זכות:
70 מיליארד שקלים בשנה לאו דווקא רלוונטיים לתקציב הביטוחי, יש בביטוח לאומי שני תקציבים מרכזיים, הראשון הוא הביטוח הלאומי שעליו מדובר פה בדו"ח ובחוב המדינה והוא הקצבאות הביטוחיות, השני הוא התפקיד של ביטוח לאומי כצינור להעברת כספים כמו למשל פגיעות איבה או הבטחת הכנסה
אלעד זכות:
     כשמשרד האוצר מציין 70 מיליארד כדי להראות את התלות הגדולה במשרד האוצר זה לא בהכרח נכון, אנחנו מקבלים בשיפוי של כ-37 מיליארד בשנה, זה תקציב הרבה יותר נמוך, אנחנו הרבה יותר עצמאיים היום, כמו שהיו"ר אומר החשיבות היא לדאוג לשמירת העצמאות כדי שהדורות הבאים ימשכו עם ביטוח ולא עם - - -
חילי טרופר:
לא אבל מה התוכנית, התוכנית היא כל שנה מה שזה ידרוש - - -
מיקי לוי:
חילי תשמע, בדיון הקודם שקיימתי, דיון ארוך של כמעט כשעתיים, כל אחד קיבל משימה, ונתתי להם כשלושה חודשים ללכת הביתה, להתיישב יחד, מי שהוביל את העניין הזה זו המועצה הלאומית לכלכלה ברשותו של פרופ' שמחון, היה כאן נציגו שהתחייב ללכת הביתה, קיבל שלושה חודשים, לבוא, להתיישב ולהכין תוכנית, לשבת ולתכלל את משרד האוצר, את הביטוח הלאומי, את האקטואר של הביטוח הלאומי
מיקי לוי:
     אתמול הוא מודיע לי שהם לא עשו כלום, הוא לא בא, זה לא מספיק חשוב, כ-246 מיליארד שקלים החוב של מדינת ישראל לביטוח לאומי
חילי טרופר:
אז סתם אנחנו יושבים פה עכשיו, זה בעצם מה שאתה אומר
מיקי לוי:
כל שנה מקבלים כ-70 מיליארד, יש גם על זה ויכוח לאילו משימות זה הולך
אלעד זכות:
אבל גם אם נלך על ה-37 מיליארד זה לא משנה, זה עדיין סכום שהוא צפוי לגדול
מיקי לוי:
אין תוכנית, בשנת 2027 מתהפכת המגמה, הגבייה תהיה פחות מהתשלומים, זה מחר בבוקר שנת 2027, ובשנת 2044 משבר כללי במוסד לביטוח הלאומי
מיקי לוי:
     אם אנחנו, כנציגי ציבור, לא נטפל בזה עכשיו, המשבר יגיע ביום מסוים, שנת 2044 זה לא באופק, זה מחר, שנת 2027 זה בכלל שלשום
מיקי לוי:
קודם כל תודה רבה שבאתם, אני אוציא מכתב לפרופ' שמחון, שאם בפעם הבאה שאני מזמן אותם, בעוד כשלושה חודשים, הוא לא יגיע, אני אוציא לו צו הבאה, לו או לאחד מהנציגים שלו
מיקי לוי:
     אנחנו נוציא מכתב למועצה הלאומית, בפעם הקודמת היה פה נציג ורשם כל מה שביקשתי, אמר שיבוצע, שהם יקיימו תוכנית, ישבו בישיבות ויתכננו עם משרד ראש הממשלה, כלום ושום דבר, כי זה לא חשוב
מיקי לוי:
     אנחנו בעוד כשלושה חודשים נקיים דיון, למרות שהאקטואר של הביטוח הלאומי אמר שרק בסוף השנה תהיה לו תמונת מצב אקטוארית בכל זאת קיבלתי ממנו נתון אחד, כ-246 מיליארד שקלים יתרת התחייבות הממשלה, החוב היה כ-227 שקלים וזה קפץ ל-246 שקלים, כל פעם זה קופץ, זה גדל, בסוף תהיה חדלות פירעון
מיקי לוי:
     אתם תלכו הביתה, תעשו כמיטב יכולתכם לתכלל, אדוני ממשרד האוצר, כשאתה רוצה אז אתה יכול, אני אוציא מכתב לפרופ' שמחון, שהנציג שלו לא הגיע, ובפעם הקודמת כמו שהקראתי ההתחייבות שלהם לקיים ישיבה, להכין תוכנית ולתכלל את שלושת הגורמים, משרד האוצר, אבי שמחון וביטוח לאומי
מיקי לוי:
     אני אוציא לאבי שמחון צו הבאה, זו הוועדה היחידה שיכולה להוציא צו הבאה בין וועדות הכנסת, ואם הם מזלזלים בוועדה אז נראה, תפקידה של הכנסת הוא לפקח על עבודות הממשלה, ולוועדה הזו יש את השיניים של צו הבאה, וזה מספיק חשוב כדי שאנחנו נתייחס לנושא בצורה רצינית
מיקי לוי:
     תלכו הביתה עם מה שהכנתם, אדוני תנסה לבקש מהאקטואר אם יש קצת יותר פרטים
מיקי לוי:
     משרד האוצר, אני מבקש שתודיע לממונה על התקציבים, אם תרצה תודיע גם למנכ"ל שהוועדה מאוד עצבנית על הנושא הזה, אני מדבר ברצינות, זה מדאיג אותנו מאוד כחברי כנסת, מילא יש חוב, אבל חוסר ההתייחסות וחוסר הכנת תוכנית בסיסית, כל פעם עושים פלסטר, מעבירים את הכסף החסר, זה לא יעבוד בשנת 2044, תקציב המדינה לא יעמוד בזה
מיקי לוי:
     לכן אני מבקש תוכנית מסודרת וכתובה, כי כשאנחנו לא נהיה פה בעוד כ-10 שנים או אולי לפני, אלו שיבואו במקומנו יוכלו להוציא ולהגיד סליחה יש תוכנית, התחייבתם, תבצעו
מיקי לוי:
     כשאתם נותנים לי בכותרת אנחנו משלימים כל שנה את החסר, זה לא מקובל עליי, לא מקובל על הוועדה, אנחנו חברי הכנסת, מבקשים תוכנית עבודה עד שנת 2027 זה ה- - - הראשון שאז המגמה מתהפכת, ותוכנית עד שנת 2044 מה יקרה עם תקציב המוסד לביטוח לאומי, האם הוא צריך להיות עצמאי או לא צריך להיות עצמאי, האם מדינת ישראל צריכה להפסיק לחלוב את הכספים של המוסד לביטוח לאומי? היא מפסיקה, כי התהפכה המגמה כבר מזמן, זה נורא בעיניי שלא מכבדים ולא מגיעים פקידי ממשלה בכירים ככל שיהיו
מיקי לוי:
     מהביטוח הלאומי אני מבקש לעדכן, יש כבר מנכ"ל למשרד העבודה?
אלעד זכות:
יש מנכ"ל, ישראל אוזן הוא מנכ"ל משרד העבודה, אבל חשוב לי שוב לעמוד על הנקודה הזו ולהסביר, אנחנו לא כפופים לממשלה, אנחנו גוף עצמאי סטטוטורית, זה חלק מהעניין ולכן אנחנו כפופים לשר - - -
ולדימיר בליאק:
הוא לא דיבר עליך הוא דיבר על המועצה הלאומית לכלכלה
אלעד זכות:
אני אציין שוב כי גם חבר הכנסת חילי לא שמע, שר העבודה יואב בן צור כן ביקש מאיתנו להכין תוכנית מדיניות, והוא מתכנן לפנות לראש הממשלה בנושא הזה לאור הישיבה הקודמת שקיימת פה, ואנחנו בקשר עם השר בנושא הזה
מיקי לוי:
אנחנו נקיים דיון נוסף בעוד כשלושה חודשים, מספיק ימים כדי לקיים כמה וכמה דיונים ולהכין תוכנית בסיסית, לפחות כדי שנוכל לעשות דיוני המשך בעתיד, אני מודיע לכם שהוועדה לא תרד מזה, הישיבה הזו נעולה
מיקי לוי:
צהריים טובים לכולם, תודה רבה לכל מי שהגיע, אני מתכבד לפתוח את הישיבה של הוועדה לביקורת המדינה, טיפול בחיילים הבודדים בעת שירותם בצה"ל ולאחר שחרורם, ביקורת מעקב
מיקי לוי:
     אני אגיד לכם ממה אני מתחיל, בדרך כלל אני קורא יום יומיים לפני ומסכם, הדו"ח הזה פשוט מכעיס, לי יש את הפריווילגיה לכסח שני ראשי אכ"א לשעבר ומצאתי את האשמים, נורא קל לכסח את אורנה ואת אלעזר, הכי פשוט, איך לצבא ההגנה לישראל יש נתונים כאלו? זה פשוט מכעיס, כל הסיפור הוא על 6,613 חיילים בודדים, זה כל הסיפור, רק כ-50% מהם מכירים את המרכז, יש מספרים שבטח תכף נשמע אותם
מיקי לוי:
     על פי הביקורת והמעקב יותר ממחצית מהם לא הכירו את מרכז הבודדים, חלק גדול מהם חוו בעיות כלכליות קשות, חלק ניכר מהם לא הסתדרו עם שכר הדירה, בפעם הקודמת אמרתם אנחנו בונים שלושה מרכזים ויהיה בסדר ורק כ-10 דירות נוספו מכל הסיפור הזה, כ-6,613 חיילים בודדים זה כל הסיפור, אני לא אחראי על תקציב צה"ל אבל בעברי הייתי סגן במשרד האוצר, כ-50 מיליון שקלים לשכר מינימום, אני יודע שזה לא בשולחן הזה, אתם תעבירו את תפיסת העולם של הוועדה לביקורת המדינה, לתת להם שכר מינימום מינוס 20%, חיילים בודדים, עוזבים את המשפחות ועולים הנה, חלקם הגדול קרביים ובכלל לא חשוב אם הם קרביים או לא, אין להם עורף, גם עורף של בית שלכאורה הוא לא בית חזק בתוך מדינת ישראל הוא עורף, אין כלום ושום דבר
מיקי לוי:
     אלו ששכרו דירות, ב-1,300 שקלים אם אינני טועה, איזה חדר אחד אני יכול לשכור ב-1,300 שקלים? לא בתל אביב, ברמלה, משהו אצלנו לא דופק, אנחנו המחויבים, אני בתוך העסק האחריות היא גם עליי, זה מכעיס
מיקי לוי:
     אני אספר משהו על חייל בודד שנהרג בגבול הרצועה שהיה חבלן, ההורים שלו הגיעו לכנסת, אני נשפכתי, הם משפחה חזקה מארצות הברית אבל הוא היה לבד, אז בסדר, אנחנו לא יכולים תמיד לתת לו את הכיסוי המשפחתי, אבל את הכיסוי הכלכלי כספי, אנחנו, מדינת ישראל, צה"ל הגדול, מדובר על 6,613 חיילים, משהו לא בסדר אצלנו, כולנו בתוך העסק הזה, גם אתה היית תת אלוף, אתה לא יוצא נקי מזה כולנו בעסק הזה
מיקי לוי:
     זה מכעיס מאוד שאנחנו כנראה לא יודעים אבל משהו לא בסדר ואינני מטיל ספק ביכולות של אכ"א, הנשמה היהודית שלנו לא בסדר, חיילים בודדים לרוב הם מהדת היהודית, אלא אם יש יוצא מהכלל אני לא יודע, אבל לפי מיטב הבנתי ותפיסת עולמי
מיקי לוי:
     כ-10 דירות נוספו, 55% לא הכירו את מרכז הבודדים, זה מאוד מאוד חבל, למה שאני אקח לכם את העבודה איתן? כ-1,300 שקלים באותה תקופה שכר החיילים עלה ב-54 שקלים, כאילו אנחנו עושים צחוק, זו לא קופסת סיגריות וחצי לאלו שמעשנים, אתם תעבירו רק את המסרים, שהוועדה לביקורת המדינה מאוד מאוד כועסת, אלא אם כן באתם עם פתרונות
מיקי לוי:
     לפי מה שיש פה, שאף אחד לא ישמע, אני מתבייש
מיקי לוי:
     אני מתנצל על הפתיחה הזו, בדרך כלל היא לא כזו אבל זה באמת משהו שנוגע לנפש, לנשמה, ללב שלנו
מיקי לוי:
     בבקשה, מבקר המדינה גם אתם אשמים, משנת 2023 המעקב - - -
ענבר סיטבון:
לא, בשנת 2023 היה המעקב, בחודש פברואר בשנת 2022 פורסם הדו"ח על נתוני ביקורת של 2020
מיקי לוי:
עכשיו בטח תתני לנו אחלה פתרונות, תרגיעי אותנו
ענבר סיטבון:
הלוואי, אבל נראה לי - - -
איתן דהן:
כן אני אציג, אלו נתוני ביקורת של שנת 2022 לא של שנת 2020
מיקי לוי:
פטיש חמישה קילוגרם על הראש של כולנו
איתן דהן:
קודם כל צהריים טובים לכולם, לי קוראים איתן, אני מנהל חטיבת הביטחון במבקר המדינה, לצידי יושבות כאן גם ירדנה שהיא מנהלת האגף שהוביל את הביקורת בנושא, וורדית שהיא סגנית מנהלת האגף שבעצם גם הובילה את הביקורת
איתן דהן:
     אנחנו נציג כאן בקצרה את הדו"ח שעוסק בטיפול בחיילים הבודדים במהלך שירותם הצבאי ולאחר שיחוררם מצה"ל, הביקורת היא ביקורת מעקב על ביקורת שהתקיימה לפני כן
קריאה:
היא לא התקיימה אף פעם
מיקי לוי:
אצלי לא, אבל בוועדה לביקורת המדינה שהתקיימה לפני, לפני שנתיים שלוש כן
איתן דהן:
אז אפשר לראות את המועדים של קיום הביקורת, אנחנו סיימנו את שלב השטח של הביקורת בחודש מאי בשנת 2022, בהמשך הענקנו את האפשרות לגופים להתייחס לדו"ח הביקורת ולאחר מכן הוא כמובן הופץ     במה עסקה הביקורת? הביקורת עסקה בסיוע של צה"ל לחיילי צה"ל במהלך שירותם הצבאי, בדקנו את מידת שביעות הרצון של החיילים הבודדים מהסיוע האמור, הסיוע של צה"ל מבחינת צורכיהם השוטפים של החיילים הבודדים, ובכלל הסתכלנו גם על צורכי הדיור, הסתכלנו על הסיוע של משרד הביטחון לחיילים הבודדים לאחר שחרורם מצה"ל, צריך להגיד שיש פה גם תחומי אחריות שונים, זה בעיקר עובר לאגף לחיילים משוחררים במשרד הביטחון, לא רק, אבל כמובן שיש שוני אם החייל הוא בשירות או אחרי השירות
איתן דהן:
     הסדרת מתן הסיוע לחיילים בודדים בידי עמותות וארגונים, גם בנושא הזה הסתכלנו, גם במהלך שירותם ולאחר שחרורם, לרבות הקשר בין צה"ל ובין העמותות, זה גם נושא שנתייחס אליו במעלה הדרך ובהצגת שקפים וקיומה של תוכנית אסטרטגית בין משרדית לקליטת חיילים משוחררים בחברה הישראלית כמובן
איתן דהן:
      אפשר לראות כאן את נתוני המפתח המרכזיים, כפי שציינת היו"ר, כ-6,600 מספר החיילים הבודדים ששירתו בצה"ל בחודש דצמבר 2021, צריך להגיד שכ-50% מהם פחות או יותר הם מובהקים וכ-50% מהם הם חסרי תמיכה משפחתית, כ-87%, שזה מספר מרשים של שיעור החיילים הבודדים שנשארו בארץ, אלו שהשתחררו בין השנים 2017-2020, אפשר להסתכל על הנתון הזה ולעשות בו הרבה שימושים כמדינה
איתן דהן:
     40% ו-46% בהתאמה זה שיעור שביעות הרצון הכללית שקיבלו החיילים מצה"ל וממשרד הביטחון, נתונים שגם עלו בשאלונים שאנחנו פרסמנו, אנחנו נכנס לנתון הזה תוך כדי ההצגה
איתן דהן:
     כ-65% וכ-58% גם כאן זה בהתאמה צה"ל ומשרד הביטחון, שיעור התשובות בשאלון שהפצנו ציינו קשיים כלכליים כסיבה לאי שביעות רצון מהסיוע של צה"ל, אנחנו מציינים את סוגיית אי שביעות הרצון בהיבט הכלכלי, מכיוון שזה עולה כחוט השני בכל הנושאים, אנחנו גם נציג את זה תכף
איתן דהן:
     כ-55% שיעור החיילים הבודדים שלא הכירו את מרכז הבודדים, מרכז הבודדים הוא גוף חשוב שהוקם, גם על זה נדבר בנתונים מדויקים
איתן דהן:
     כ-38% מהחיילים מציינים שהמשכורת הצבאית כיסתה פחות מ-50% מהוצאות המחייה שלהם, ברור לנו שזה לא מספיק
איתן דהן:
     הנתון הבא הוא נתון שמתייחס לשיעור העלייה בהיקף הסיוע של צה"ל בהוצאות שכר הדירה שהוא עומד על 4%, לעומת השיעור שאנחנו רואים בלשכה המרכזית לסטטיסטיקה שהוא מדבר על כ-11%, נראה גם את הנתונים המדויקים בהמשך
איתן דהן:
     אני לא מדבר על מה שקורה בשמונה החודשים האחרונים בישראל בהיבט של העלייה בשכירות
מיקי לוי:
אני רוצה להגיד לכם, במסגרת תפקידי סגן שר האוצר הייתי אחראי על נושא השירות הלאומי האזרחי, יש שם מעל ל-1,300 דירות לשירות הלאומי האזרחי, במדינת ישראל, שהם ממש ליד הצבא, ומה שקורה זה שהשירות הלאומי האזרחי שוכר את הדירות, וכשהשירות הלאומי האזרחי שוכר את הדירות יש לזה משמעות, מול בעלי בתים, בעלי דירות, יכול להיות שצריך ללכת למודל הזה, הוא קיים, הם משרתים רק כשנה, לפעמים כשנתיים מי שמבקש
מיקי לוי:
     יש שם מאות דירות, ואז גם הם מסוגלים לעשות לזה חילופים, יכול להיות שצריך לשקול את המודל הזה, אני לא יודע להגיד, בבקשה, סליחה
איתן דהן:
והנתון האחרון הוא משמאל למטה, כ-54 שקלים זה הסכום שבו עלתה ההכנסה החודשית מצה"ל, אנחנו לא נוגעים בדמי הקיום כי בדמי הקיום הייתה עלייה לכל חיילי צה"ל, נציג את זה גם בהמשך בצורה מפורטת, אבל כשבודדנו את הנתון, זו עלייה באחוזים נמוכים, תכף נראה את זה
איתן דהן:
     מכאן אני עובר לגוף הדו"ח, אנחנו נתחיל בשקף שמדבר על הסיוע של צה"ל למילוי הצרכים השוטפים של חיילים בודדים, כאן שוב, אנחנו לא נוגעים בסוגיית הדיור, אנחנו נראה אותה לאחר מכן בתוך הגרף
איתן דהן:
     מה שאנחנו רואים כאן, בביקורת הקודמת עלה שמשנת 2010 אכ"א לא בחן את צורכי הקיום של החיילים הבודדים, זאת אף שלצה"ל היה ידוע שמרבית החיילים הבודדים מתקשים להתמודד עם מצבם הכלכלי
איתן דהן:
     בביקורת המעקב אנחנו זיהינו שהליקוי תוקן במידה מועטה, אנחנו רואים שאכן צה"ל ביצע מהלכים שונים ועבודת מטה, אבל אנחנו עדיין רואים שלא שיפרו במידה ניכרת את מצבם הכלכלי, הדבר הזה עולה בנתונים שבדקנו, למשל דמי הקיום של החיילים זה נושא שכן עלה, אבל הוא לא משהו ייחודי לחיילים בודדים, אפשר לראות את המספרים פה מ-1,600 שקלים ל-2,460 שקלים וההכנסה החודשית לחיילים בודדים היא בעצם התוספת שמייחדת אותם ועלתה רק ב-54 שקלים, אפשר לראות בהיבט של נתונים בשאלון המעקב שעלה שכ-38% חיילים השיבו שהמשכורת הצבאית כיסתה פחות מ-50%, הצגתי את זה לפני כן, וזה מקבל ביטוי בשביעות הרצון שהם מציגים בשאלונים שהיא לא השתנתה בין ביקורת המעקב לביקורת הקודמת
איתן דהן:
     אנחנו מציעים לאכ"א לבחון שוב באופן מקיף את המענה שהוא נותן בתחומים שהצביעו החיילים הבודדים כסיבות לשיעור שביעות הרצון הנמוך, אפשר לראות מה הם קשיים כלכליים, בירוקרטיה, יחס מזלזל, אפשר לראות שחלק מהדברים הם לא כסף, כמובן שהמשמעות של הכסף צריכה לפתור פה חלק ניכר מהדברים שהוצגו
איתן דהן:
     אפשר לראות כאן בשקף את הנתונים שדיברתי עליהם, קצת רחוק אז אי אפשר לראות, אבל מצד ימין מי שיסתכל רגע על הנתונים ,ויבודד את החלק הכחול שנמצא למטה אז אפשר לראות שהשינוי בעלייה לחיילים הבודדים בוודאי בתפקיד לחימה, אבל לא רק, הוא בעצם נמוך והוא באחוזים שציינו לפני כן, אפשר לראות שהעלייה היא מ-1,082 שקלים ל-1,136 שקלים, ברור לנו שהנתון הזה אינו מספק, כמובן אפשר לראות את הסיבות לאי שביעות רצון בצורה בולטת, מצד שמאל, קשיים כלכליים זה נושא אחד שחותך ומאוד ברור, אבל שני הדברים הנוספים, הראשון זה בירוקרטיה, אנחנו רואים שכ-31% הצביעו על אי שביעות רצון בהיבט הזה, ויחס מזלזל ואטימות מצד גורמים צה"ליים למצוקות החיילים, שאלו דברים שבעיניי ניתן לפתור אותם בנהלים ובהסדרה
איתן דהן:
     מכאן אני עובר לסיוע של צה"ל בתחום הדיור, מה שאנחנו ציינו כאן שלא בוצעה באכ"א עבודת מטה שבוחנת את הפערים, כמובן בביקורת המקורית, בין פתרונות הדיור שמספק צה"ל לחיילים הבודדים ובין צורכי הדיור שלהם והתקציב הנדרש למימון פתרונות הדיור שימלא באופן מלא את צורכיהם האישיים
איתן דהן:
     ביקורת המעקב גם פה ראינו שאכן נעשו דברים, אבל המענה הוא מענה חלקי בלבד, הפרויקטים שהיו אמורים לתת מענה לחלק מהנושאים שעלו כאן בהיבטי הדיור, כמו בית החייל בראשון לציון, הקמת מבנה מגורים בפרויקט אופק רחב שאמור להיות מוקם ברמלה, הלנת לוחמים בחדר לבד שזה פרויקט בית חם שהצבא מדבר עליו, אנחנו רואים שהפרויקטים האלו טרם הושלמו, חלק מהם צריכים להגיע לשנת 2028 וזה לא מחר בבוקר, אפשר לראות כאן גם את הנתונים באחוזים, הצגתי אותם לפני כן אין צורך שאעבור עוד פעם, זה השקף שראינו לפני כן
איתן דהן:
     כ-58% מהחיילים מתגוררים למשל בדירות שכורות, מה שמצביע לנו מה הם מעדיפים כחיילים, עכשיו ברור לכולנו שלא כל העדפה של חיילים הצבא יכול לממש אותה עד הסוף, אבל בהחלט צריכים לקחת אותה בחשבון בבואנו לקבל החלטות
איתן דהן:
     שחיקה בשכר הדירה נגעתי כמובן, אמרתי שאגע קצת במספרים, וניתן לראות כאן שאנחנו מדברים על עלייה שהיא מאוד מאוד קטנה ל-1,300 שקלים, ולעומת זו אם היינו מסתכלים על העלייה שהתבצעה במשק באמת ל-1,443 שקלים, שוב, אני לא מסתכל על הטירוף שקורה בחודשים האחרונים בשוק הדיור במדינת ישראל ובשכירות
איתן דהן:
     ההמלצה שלנו היא כמובן לבחון את המשמעות של הסטת משאבים, או קבלת החלטות אחרת למימון פתרונות דיור אחרים לטובת השתתפות בשכר דירה, וכמובן לעדכן את הסכומים של ההשתתפות בהתאם למה שקורה במשק
איתן דהן:
     בשקף הבא אפשר לראות נתונים בנוגע לחיילים בודדים המתגוררים בדירות שכורות בהשוואה בין הביקורת הקודמת מצד ימין, לבין הביקורת כפי שהתקיימה אצלנו, אפשר לראות שהנתונים רעים אל מול החיילים, אם בביקורת הקודמת מספר השותפים בממוצע בדירה היה 1
איתן דהן:
5 היום הוא 2
איתן דהן:
4, ואם בעבר היו מתגוררים לבד כ-67% מהאנשים, אז היום כ-68% ואפשר לראות פה את ההוצאה הממוצעת לשכירות חודשית, אל מול ההוצאה עבור שכירות חודשית בתקופה הזו שהיא יותר גבוהה
איתן דהן:
     הקשר בין צה"ל לבין העמותות, אמרתי בפתיח שאנחנו ניגע בסוגיית העמותות המסייעות לחיילים בודדים, אפשר לראות בביקורת הקודמת שעמותות וארגונים העניקו במישרים סיוע לחיילים בודדים, יש עם זה בעיתיות, יצרו תקשורת ישירה עם סיוע וכדומה, צריך שמישהו יהיה באמצע, אכן הצבא עשה עם זה עבודה, אכ"א עשה פעילות להסדרה של פעילות העמותות, ועשה רשימה של 40 העמותות שמאושרות כרגע לסיוע, מה שאנחנו מצאנו בביקורת שקיימנו, כ-22 עמותות שנותנות סיוע לחיילים בודדים הן לא נכללות ברשימת העמותות שאישר אכ"א, ולכן כאן חייבת להיות עוד עבודת מטה שאמורה לתת מענה בעניין הזה, זו גם המלצתנו, אנחנו ממליצים פה כמובן גם לשפר את הנגשת המידע על תחומי הסיוע שנותנות העמותות לכלל החיילים הבודדים, הן למשרתים בצה"ל והן לאלו שמשתחררים
איתן דהן:
     בשקף הבא ניתן לראות את התחומים שבהם חיילים בודדים קיבלו סיוע בעמותות, מצד ימין במהלך השירות הצבאי, מצד שמאל לאחר השירות הצבאי, לא צריך לעבור פה על כל הנתונים, אבל ניתן לראות פה שגם במהלך השירות הצבאי מזון, הדרכה וליווי, לינה ומגורים אלו הדברים המרכזיים, כשהחייל משתחרר הדבר שנוסף כאן, למרות שיש עוד כמה שאני לא אגע בהם, הוא נושא הלימודים שמאוד מאוד חשובה וגם את זה נציין בסוף, אנחנו רואים שנעשתה עבודה יפה מאוד, אנחנו ניגע בזה במילה בסוף המצגת
איתן דהן:
     שביעות הרצון של חיילים בודדים משוחררים מהסיוע שקיבלו ממשרד הביטחון, אנחנו מסתכלים פה על תוצאות השאלונים, אני אציין שאלו דברים שלא נבדקו בביקורת הקודמת ועלו בביקורת הזו, מה שאנחנו רואים כאן זה כ-46% מהחיילים הבודדים המשוחררים ציינו כי הם שבעי רצון מהסיוע ממשרד הביטחון, כ-23% ציינו כי הם שבעי רצון אבל במידה נמוכה עד נמוכה מאוד, בנוסף, ושוב אפשר לראות כאן בעיקר בגלל קשיים כלכליים ובירוקרטים, כ-25% ציינו כי לא קיים כלל קשר בינם לבין המחוז שאחראי על המרחב שבו הם גרים, ואפשר לראות את הנתונים שכ-65% לא ידע שאפשר לפנות אליהם בעניין הזה, אני יודע שנעשתה פעילות בחיימ"ש בעניין הזה, אני גם מכיר אותה באופן אישי, אבל אלו הנושאים שעלו בביקורת ,ולכן מומלץ למשרד הביטחון לפעול ביתר שאת ליצירת גם קשר יזום בעניין הזה כדי להקל
איתן דהן:
     אני יכול להגיד שבחלק מהמקרים בעבר בביקורות שאני קיימתי, היינו יכולים לראות שבדרך כלל אלו שנפגעים הם אנשים מהפריפריה בנתונים שעלו
איתן דהן:
     מה שאנחנו רואים פה, אלו גם תשובות מהשאלון שביצענו, הסיוע של צה"ל באמצעות מרכז הבודדים, אפשר להסתכל גם על התצוגה בשמאל וגם על מה שכתוב במלל בימין, אנחנו רואים שכ-55% לא הכירו את מרכז הבודדים שהוקם במרץ 2020 דיברנו על זה, גם מציינים פה חיילים שלא היו שבעי רצון היכן הפערים שהם מזהים, הראשון זה חוסר בכלים, ידע וסמכויות שנדרשות כדי לסייע להם כחיילים בודדים, והם גם זיהו מנקודת מבטם עומס שנמצא על המרכז עצמו וגם חלק התלוננו על נושא היחס, המלצה שלנו כמובן היא לשפר את המענה שנמצא וניתן למרכז הבודדים
איתן דהן:
     בשאלון הבא אנחנו שאלנו שאלה שעוסקת בסיוע נוסף שהיה נדרש לחיילים במהלך שירותם הצבאי, מעבר לדברים שהם מקבלים, ואפשר לראות פה גם התפלגות מאוד מעניינת, בחלקה נגעתי בהתחלה, כ-61% מהמשיבים ציינו שנזקקו לסיוע מצה"ל במהלך שירותם הצבאי בתחומים נוספים שהם לא קיבלו מענה בעניינם
איתן דהן:
     אפשר לראות סיוע כלכלי בגרף משמאל, כ-32% על התחשבות ואמפטיה דיברתי, תמיכה נפשית, הכנה לחיים האזרחיים, אפשר לראות שחלק מהתחומים פה הם תחומים רכים, כשהחייל אומר אני רוצה להשתלב טוב יותר, אני רוצה להיכנס טוב יותר לעולם האזרחי ולכן אני צריך יותר תמיכה, יותר סיוע, שיכינו אותי יותר לעולם האזרחי, ולכן אנחנו ממליצים לעשות סקרים ובדיקות, למפות את הנתונים האלו ולהחליט היכן נותנים סיוע והיכן לא
איתן דהן:
     בשקף הבא אנחנו מסתכלים על לאחר שחרור מצה"ל, אם הסתכלנו לפני כן על חיילים ועל צה"ל, אז פה זה לאחר השחרור מצה"ל, אפשר לראות פה גם חפיפה בחלק מהתחומים, כ-47% מהמשיבים ציינו שכחיילים בודדים הזדקקו לסיוע נוסף, אפשר לראות פה גם את הסוגיה של התמיכה הכלכלית, אתה נגעת בזה בפתיח, יש לחיילים שיוצאים החוצה אתגר כלכלי לא פשוט, כמובן הסיוע בלימודים זה נושא שאני חושב שהוא קיבל מענה, אבל גם פה הם מציינים את העניין הזה והכוונה לחיים האזרחיים, אלו נושאים שצריך למפות ולראות שנותנים להם מענה
איתן דהן:
     מכאן אני רוצה לעבור לכמה דברים שאנחנו חושבים שהמענה שניתן להם לאחר הביקורת הקודמת הוא יותר טוב ממה שראינו עד עכשיו, הראשון זה הסיוע של משרד הביטחון בדיור, מה שאנחנו ציינו שמשרד הביטחון העניק לחיילים בודדים משוחררים מימון מלא של הלנה בבית החייל לתקופה של כשלושה חודשים, רק כ-15% מהחיילים הבודדים המשוחררים מימשו את ההטבה הזו, אגב זה מצביע על איפה החיילים רוצים לגור וללון, ולכן הטבת הדיור בבית החייל נתפסה כלא רלוונטית
איתן דהן:
     מה אנחנו רואים בביקורת המעקב? קודם כל תיקון של הליקוי באופן מלא, שזה כבר יפה וצריך לשבח את העוסקים בעניין, זאת נוכח חוק קליטת חיילים משוחררים משנת 2017, ובעקבותיו אנחנו רואים שבשנת 2021 כ-3,195, סך הכל כ-99% מהכמות של החיילים הבודדים שהשתחררו בשנים הללו , אפשר לראות סיוע בשכר דירה בסכום של כ-1000 שקלים לחודש שזה יפה, ונוכח הסיוע החד פעמי שגם כ-5,000 שקלים בחודש שניתן מהשנה השנייה לשחרור עד השנה החמישית, וזה ניתן לחיילים בודדים שלא קיבלו סיוע בשכר דירה, אני חושב שסך הכל הנתונים האלו מצביעים על פעילות טובה שנעשתה בצה"ל ובמשרד הביטחון
איתן דהן:
     סוגיית הלימודים, שגם היא סוגיה שציינו אותה לחיוב בביקורת המעקב, עלה כי מספר החיילים הבודדים המשוחררים שקיבלו סיוע בלימודים גדל ב-34%, אפשר לראות פה גם את המספרים מ-1460 חיילים ל-1,970 חיילים בשנים 2018-2021, וכי שיעור שביעות הרצון מסיוע זה הוא גם גבוה, כלומר גם יותר אנשים וגם שביעות רצון גבוהה שזה יפה, ועוד עלה כי בשנת 2021 קיבלו כ-91% מהחיילים הבודדים שהשתחררו סיוע בלימודים, אפשר לראות פה את המספרים זו עלייה משמעותית, אפשר לראות שכלל הסיוע בשנת 2021 מסתכם בקרוב לכ-25 מיליון שקלים
איתן דהן:
     אם אנחנו מסכמים את עיקרי הדברים, יש פה אמירה שמסתכלת כמובן על מדינת ישראל, אני חושב שאף אחד לא יחלוק על המשפט שהוא פותח כאן ואומר שאנחנו מוקירים ומעריכים את ההתגייסות לצה"ל של חיילים בודדים שמגיעים ונותנים שירות, חלקם הלא קטן נמצא במערכי הלחימה שזה בהחלט מעורר הערכה, בביקורת ראינו שחלק גדול מהליקויים לא תוקנו וראינו גם ליקויים שתוקנו, לכן אנחנו ממליצים לראות ולהתמקד בתחומים שהעלנו כאן בביקורת, גם בתחומים הכלכליים, גם בתחומי התחשבות ואמפטיה, גם בתמיכה נפשית, ליווי והכנה לחיים החדשים,אלו דברים שהחיילים מצביעים עליהם כדברים חשובים שיסיעו להם בכניסה לעולם האזרחי, עד כאן, אם יש משהו נוסף ירדנה או וורדית? שום דבר? תודה
מיקי לוי:
בבקשה, חבר הכנסת סימון דוידסון
סימון דוידסון:
תודה רבה, אני אספר לכם שאני ראיתי את הדיון הזה רק היום בבוקר, והוא כל כך חשוב לי גם מבחינה אישית כי בעולם האחר שלי יש לי חבר מאוד טוב שהוא חלק מארגון, והוא בעצמו היה חייל בודד ובמשך שנים כל הזמן הוא היה שולח לי ולעוד חברים רבים סימון אנחנו צריכים מיטה, אנחנו צריכים שמיכות, אנחנו צריכים מקרר, כל הזמן לדאוג לאותם חיילים, ועשינו את זה אני וחברים באהבה גדולה
סימון דוידסון:
     אני יושב פה ושמעתי גם אותך ודיברת מדם ליבך, אני מצטרף לכל מילה ובסוף אנחנו מסתכלים על הדו"ח של מבקר המדינה, ואנחנו מבינים שהנושא בסוף בסוף הוא נושא כלכלי, נושא כספי
סימון דוידסון:
     איך אנחנו לא מצליחים להכפיל את השכר שהוא בעצם הקיום שלהם לבערך כ-6,000 חיילים בודדים? מי מסתדר עם סכומים כאלו? למה הם צריכים לחיות בכזאת עליבות? זה על גבול העוני, ואנחנו מסתכלים מהצד השני כמה לוחמים וכמה תומכי לחימה יש מהחיילים אלו, אז אנחנו מבינים כמה זה חשוב לצבא, כמה זה חשוב למדינה, וגם כ-80% נשארים אחר כך בארץ, איפה אנחנו? אנחנו עד כדי כך אטומים? עד כדי כך מדינה מסכנה שלא יכולה להכניס את היד לכיס? לא מדובר על מיליארדים ,ואנחנו יודעים מה קורה פה